title: "Dunkerque"
text: "Dunkerque as en industriel huuwenst\u00e4\u00e4d uun Nuurdfrankrik \u00fc\u00fcb di s\u00fc\u00fcdelk dial faan't Nuurdsiak\u00fcst, amanbi twuntag kilomeeter wech faan det st\u00e4\u00e4d De Panne tu a waast faan\u2019t grens m\u00e4 Belgien. Hat as det hoodst\u00e4\u00e4d faan det arrondissement m\u00e4 di salew n\u00f6\u00f6m, wat miast temelk likedenang di frans\u00f6\u00f6sk dial faan di Westhoek as.\n\nBeskriiwang \nFerwaltangstechnisk as Dunkerque ian faan fiiw onerprefektuuren faan't d\u00e9partement Nord an gliktidjag en gemeen uun't regiuun Hauts-de-France. Diar wene sowat neegentagd\u00fc\u00fcsen iinwenern. Tuup m\u00e4 s\u00e4\u00e4kstaanj naibergemeenen as't det st\u00e4\u00e4dgemianskap faan Dunkerque, wat knaap tauhunertd\u00fc\u00fcsen lidj h\u00e4\u00e4, an wan d\u00fc a f\u00f6\u00f6rst\u00e4\u00e4den m\u00e4reegenst, san't muar \u00fcs tauhunertf\u00f6ftagd\u00fc\u00fcsen.\n\nHat as en natsionaal bed\u00fc\u00fcden st\u00e4\u00e4d f\u00f6r san siahuuwen, di naibi di Ingelsk Kanool leit, wat det traadgratst siahuuwengebiit faan't lun as, efter det faan Marseille an Le Havre. Det st\u00e4\u00e4d as gud bek\u00e4\u00e4nd uun Frans\u00f6\u00f6sk-Flandern troch san karneval.\n\nLuke uk diar \n\n W\u00e4\u00e4bsteed faan't st\u00e4\u00e4d\n W\u00e4\u00e4bsteed faan't st\u00e4\u00e4dgemianskap\n W\u00e4\u00e4bsteed faan't siahuuwengebiet\n\nFutnuuten \n\nSt\u00e4\u00e4d uun Frankrik"